OpenLLM-France/wikimedia huggingface dataset:
# Lo Comellar

«Lo Comellar» té aquests significats:
* Lo Comellar (Herba-savina), paratge del poble d'Herba-savina (Conca de Dalt, Pallars Jussà)
* Lo Comellar (Torallola), paratge del poble de Torallola (Conca de Dalt, Pallars Jussà)
# Loch Tummel

El Loch Tummel (en gaèlic escocès: Loch Teimhil) és un llarg i estret loch que es troba 7 quilòmetres al nord-oest de Pitlochry dins la regió de Perth i Kinross, Escòcia.

## Geografia

El llac té aproximadament 11 quilòmetres de longitud d'est a oest, i és d'una mica menys d'1 quilòmetre d'ample. Es va convertir en part de la combinació d'energia Tummel Hydro-Electric quan la presa Clunie va ser construïda per George Wimpey en el seu extrem oriental l'any 1950, aixecant el nivell de l'aigua uns 4.5 metres. El loch és travessat per carreteres en ambdósextrems, al nord i sud, oferint vistes esplèndides del terreny circumdant. El millor és probablement el conegut com Queens View ('la vista de la reina') de la riba nord, que la reina Victoria va fer famós l'any 1866, oferint una magnífica vista sobre el loch amb Schiehallion al fons. S'afirma també que es deia així originàriament per la Reina Isabel, muller de Robert the Bruce.
Gairebè al cap del loch, hi ha el Tummel Bridge creuant el riu Tummel que en realitat té dos ponts. El pont original construït per General de Wade l'any 1730 té un pont modern que el reemplaça al costat per portar el trànsit cap Aberfeldy. Visitants notables que s'han quedat en aquesta zona són Mendelssohn i Swinburne. El costat nord del llac té molts duns(terme genèric per forts medievals), forts i túmuls.
El loch és popular entre els pescadors de truita de riu. És també molt popular per acampar durant la primavera i estiu.

## Referències

* ↑ Loch Tummel on Scotland247
* ↑ White, p. 29
* ↑ «The Essence of Highland Perthshire & Angus». Arxivat de l'original el 2007-09-27. [Consulta: 15 agost 2015].

### Fonts

* White, Valerie. Wimpey: The first hundred years. George Wimpey, 1980.

## Enllaços externs

* Loch Tummel Vídeo de Loch Tummel des de la vista de la reina
56° 42′ 40″ N, 3° 55′ 40″ O﻿ / ﻿56.71111°N,3.92778°O﻿ / 56.71111; -3.92778
# Luverne (Alabama)

Luverne és una població dels Estats Units a l'estat d'Alabama. Segons el cens del 2000 tenia 2.635 habitants.

## Demografia

Segons el cens del 2000, Luverne tenia 2.635 habitants, 1.107 habitatges, i 710 famílies. La densitat de població era de 82,1 habitants/km².
Dels 1.107 habitatges en un 28,9% hi vivien nens de menys de 18 anys, en un 42,7% hi vivien parelles casades, en un 19,5% dones solteres, i en un 35,8% no eren unitats familiars. En el 33,8% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,85.
Per edats la població es repartia de la següent manera: un 23% tenia menys de 18 anys, un 6,8% entre 18 i 24, un 23,4% entre 25 i 44, un 23,3% de 45 a 60 i un 23,4% 65 anys o més.
L'edat mediana era de 42 anys. Per cada 100 dones hi havia 77 homes. Per cada 100 dones de 18 o més anys hi havia 71,1 homes.
La renda mediana per habitatge era de 22.457 $ i la renda mediana per família de 30.950 $. Els homes tenien una renda mediana de 30.680 $ mentre que les dones 17.813 $. La renda per capita de la població era de 17.244 $. Aproximadament el 19,2% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Luverne (Minnesota)

Luverne és una població dels Estats Units a l'estat de Minnesota. Segons el cens del 2000 tenia 4.617 habitants.

## Demografia

Segons el cens del 2000, Luverne tenia 4.617 habitants, 1.968 habitatges, i 1.247 famílies. La densitat de població era de 524,3 habitants per km².
Dels 1.968 habitatges en un 26,4% hi vivien nens de menys de 18 anys, en un 53,8% hi vivien parelles casades, en un 7,3% dones solteres, i en un 36,6% no eren unitats familiars. En el 33,9% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,8% tenia menys de 18 anys, un 6,9% entre 18 i 24, un 22,3% entre 25 i 44, un 20,6% de 45 a 60 i un 26,4% 65 anys o més.
L'edat mediana era de 43 anys. Per cada 100 dones de 18 o més anys hi havia 83,5 homes.
La renda mediana per habitatge era de 36.271 $ i la renda mediana per família de 46.745 $. Els homes tenien una renda mediana de 30.549 $ mentre que les dones 22.660 $. La renda per capita de la població era de 18.692 $. Entorn del 5,7% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Luverne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Luverne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Léonard Ginsburg

Léonard Ginsburg (París, 16 de març de 1927 - Avon, 31 de gener de 2009) fou un paleontòleg francès, professor del Museu Nacional d'Història Natural de París. Va publicar 327 treballs sobre diversos temes de la paleontologia entre el 1949 i el 2001.
# Lucien Acou

Lucien Acou (Vinkem, 28 de març de 1921 - Jette, 15 de febrer de 2016) fou un ciclista belga, que competí en el ciclisme en pista.
Era sogre d'Eddy Merckx i l'avi d'Axel Merckx.

## Palmarès

* 1952
** 1r als Sis dies de Brussel·les (amb Achiel Bruneel)
* 1954
** 1r als Sis dies de Dortmund (amb Achiel Bruneel)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lyconodes argenteus

Lyconodes argenteus és una espècie de peix pertanyent a la família dels merlúccids i l'única del gènere Lyconodes.

## Descripció

* Pot arribar a fer 4,5 cm de llargària màxima.
* El cos és més fosc al dors i pàl·lid a la zona ventral.
* 110 radis tous a l'aleta dorsal i 94 a l'anal.

## Hàbitat

És un peix marí, pelàgic-oceànic i de clima subtropical.

## Distribució geogràfica

Es troba a l'Atlàntic sud-oriental: el cap de Bona Esperança (Sud-àfrica).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Cohen, D.M., 1986. Merlucciidae. P. 324-326. A: M.M. Smith i P.C. Heemstra (eds.). Smiths' sea fishes. Springer-Verlag, Berlín.

## Bibliografia

* Lloris, D., J. Matallanas i P. Oliver, 2005. Hakes of the world (Family Merlucciidae). An annotated and illustrated catalogue of hake species known to date. FAO Species Catalogue for Fishery Purposes. Núm. 2. Roma, FAO, 2005. 57p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
* Encyclopedia of Life (anglès)
# Línia evolutiva de Drifloon

Aquesta línia evolutiva de Pokémon inclou Drifloon i Drifblim.

## Drifloon

Drifloon és un personatge fictici de la franquícia de videojocs de Pokémon, així com d'altres jocs i productes derivats. És de tipus fantasma i volador. Evoluciona en Drifblim. El nom de Drifloon prové de drift (deriva en anglès) i ballon (globus en anglès).
Aquest Pokémon fa desaparèixer als xiquets. Quan algun xiquet sosté aquest Pokémon en forma de globus pot desaparèixer.

### Als videojocs

Aquest Pokémon només varia en la seua forma variocolor. És a dir, no té diferents versions d'ell mateix més que la diferència de color del Drifloon variocolor. En aquesta versió el globus passa de color morat a color groc,i la creu passa de groc a blau clar.
En Pokémon Go es va incloure el día de Halloween de 2018, evoluciona a Drifblim per 50 caramels.

## Drifblim

Drifblim és un personatge fictici de la franquícia de videojocs de Pokémon, així com d'altres jocs i productes derivats. És de tipus fantasma i volador. Evoluciona de Drifloon. El nom de Drifblim prové de drift (deriva en anglès) i blimp (dirigible en anglès).

### Als videojocs

Aquest Pokémon només varia en la seua forma variocolor. És a dir, no té diferents versions d'ell mateix més que la diferència de color del Drifblim variocolor. En aquesta versió el dirigible passa de color morat a color groc,i la creu passa de groc a blau clar.
En Pokémon Go es va incloure el dia de Halloween de 2018, evoluciona de Drifloon per 50 caramels.

## Referències

* ↑ «Drifloon (Pokémon) - Pokémon GO» (en castellà). [Consulta: 10 setembre 2019].
* ↑ «Drifloon, el Pokémon que roba niños y fue creado por fantasmas, conseguirá estremecerte» (en castellà), 17-03-2019. [Consulta: 10 setembre 2019].
* ↑ «Drifloon Pokédex: stats, moves, evolution & locations» (en anglès). [Consulta: 10 setembre 2019].
* ↑ «Pokédex de Drifloon - Pokémaster». [Consulta: 10 setembre 2019].
* ↑ «Pokémon: Las 10 entradas más siniestras de la Pokédex» (en castellà), 20-05-2016. [Consulta: 10 setembre 2019].
* ↑ «Shiny Drifloon caught - Generation 4 Pokedex 425 - Pokemon GO [No Hack]». [Consulta: 12 setembre 2019].
* 1 2 eSports, Movistar. «Empieza el Halloween más cargado de novedades en Pokémon GO» (en castellà), 24-10-2018. [Consulta: 12 setembre 2019].
* ↑ «Drifblim: estrategias, stats, movimientos, evoluciones, crianza y más :: Megadexter» (en castellà). [Consulta: 10 setembre 2019].
* ↑ «Drifblim Pokédex: stats, moves, evolution & locations» (en anglès). [Consulta: 10 setembre 2019].
* ↑ «Shiny Drifblim in Friend Safari! (Pokemon X)». [Consulta: 12 setembre 2019].
Espècies de Pokémon :
# Lophuromys flavopunctatus

Lophuromys flavopunctatus és un rosegador del gènere Lophuromys que viu a les muntanyes d'Etiòpia, a l'oest de la Gran Vall del Rift. Aquesta espècie pertany al subgènere Lophuromys. Gairebé tots els membres del grup L. aquilus, igual que L. brevicaudus, foren classificats fins a la dècada del 1990 com a L. flavopunctatus. No es disposa de gaire informació sobre L. flavopunctatus.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Lophuromys brunneus

Lophuromys brunneus és un rosegador del gènere Lophuromys que viu a les muntanyes d'Etiòpia a l'oest de la Gran Vall del Rift. Aquesta espècie pertany al subgènere Lophuromys i està relacionat amb L. aquilus i els altres membres del grup aquilus. El lloc tipus és Manno-Jimma al sud. La Llista Vermella de la UICN el classifica com a sinònim de L. flavopunctatus.

## Bibliografia

* Lavréntxenko, L. A.; Verheyen, W. N.; Hulselmans, J. 1998. Systematic and distributional notes on the Lophuromys flavopunctatus Thomas, 1888 species-complex in Ethiopia (Muridae - Rodentia). Bulletin van het Koninklijk Belgisch Instituut voor Natuurwetenschappen, Biologie 68:199-214.
* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Lophuromys chrysopus

Lophuromys chrysopus és un rosegador del gènere Lophuromys que viu a les muntanyes d'Etiòpia, als dos costats de la Gran Vall del Rift. Hi ha possiblement una variació entre les formes dels dos costats de la vall. Aquesta espècie pertany al subgènere Lophuromys i està relacionada amb L. aquilus i els altres membres del grup aquilus.
L. chrysopus és un Lophuromys clapat de mida mitjana amb la cua bastant llarga. La part superior del cos és marró fosc i la part superior groc fins a taronja i rosa fins a vermell a les poblacions de Harenna i Beletta. Les urpes són curtes. La llargada corporal és d'entre 99,5 i 128 mm, la llargada de la cua d'entre 71,7 i 86,5 mm, la llargada de les potes posteriors d'entre 21 i 25,2 mm, la llargada de les orelles d'entre 16 i 20 mm i el pes d'entre 30 i 65 gram. El cariotip és 2n=54, FN=60.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Ma Ning (àrbitre)

Ma Ning (nascut el 14 de juny de 1979) és un àrbitre de futbol xinès. Ha estat àrbitre internacional absolut de la FIFA des del 2011.
És professor del Wuxi Vocational and Technical College.
El 9 de maig de 2015, Ma va provocar una gran polèmica quan va expulsar a 3 jugadors de Shenhua en un derbi de Xangai entre el Shanghai SIPG i el Shanghai Shenhua a la Super League xinesa, el partit va acabar 5-0 contra el SIPG.
El 23 de febrer de 2019, es va anunciar que Ma Ning havia estat contractat per CFA per convertir-se en un dels àrbitres professionals de la Xina.
El 19 de maig de 2022, Ma va ser seleccionat com un dels 36 àrbitres per a la Copa del Món de la FIFA 2022, convertint-se en el segon àrbitre xinès a aconseguir-ho des de Lu Jun el 2002.
El 21 d'agost de 2022, durant un partit de la Super League xinesa entre el Wuhan Yangtze River i el Henan Songshan Longmen, Ma va ser tirat a terra deliberadament pel davanter del Songshan Longmen Henrique Dourado, que posteriorment va ser expulsat per conducta violenta. El partit va acabar 2-2. Cinc dies després, la FA xinesa va anunciar una suspensió de 12 mesos a Dourado, la pena més severa de la història de la Superlliga xinesa.

## Referències

* ↑ FIFA. "China PR: Referees".
* ↑ (en xinès) , 09-05-2015.
* ↑ (en xinès) , 23-02-2019.
* ↑ (en xinès) , 19-05-2022.
* ↑ (en xinès) , 21-08-2022.
* ↑ (en xinès) , 26-08-2022.
# Magnitud específica

En física, una magnitud específica és una magnitud referida a la unitat de massa. És, per tant, el valor o intensitat de la magnitud considerada, corresponent a cada unitat de massa en el sistema d'unitats (SU) utilitzat.

## Exemples

Són denominacions correctes:
* Calor específica: Quantitat de calor necessària per incrementar en 1 K la temperatura de la unitat de massa d'un cos. S'expressa en joules per kelvin i per quilogram (J K$^{−1}$kg$^{−1}$)
* Energia específica: Energia per unitat de massa. S'expressa en joules per quilogram (J kg$^{−1}$)
* Volum específic: Volum ocupat per la unitat de massa d'una substància. S'expressa en metres cúbics per quilogram (m³kg$^{−1}$). El seu valor representa l'invers de la densitat.
Altres usos del terme específic no es permeten en el context del Sistema Internacional d'Unitats i, en conseqüència, són reprovables.
D'acord amb la normativa, és reprovable el terme pes específic, ja que el seu significat seria pes per unitat de massa, és a dir newtons per quilogram(N kg$^{−1}$); mentre que el que erròniament se li assigna és el depes per unitat de volum, és a dir, newtons per metre cúbic (N m$^{−3}$). La denominació correcta és "densitat de pes".

## Referències

* ↑ Bureau International des Poids et Mesures - The International System of Mesures

## Enllaços externs

* Bureau International des Poids et Mesures - The International System of Mesures
* National Institute of Standards & Technology - Guide for the Use of the International System of Units (SI)
# Louise Leakey

Louise Leakey (Nairobi, 21 de març de 1972), princesa de Merode, és una antropòloga i paleontòloga kenyana. Fa investigacions i treballs de camp sobre fòssils humans a l'Àfrica oriental.

## Biografia
### Primers anys i educació

Louise Leakey va néixer el 1972 a Nairobi, Kenya. És filla del paleoantropòleg, conservacionista i polític kenyà Richard Leakey i de la paleoantropòlega britànica Meave Leakey. El 1972, any en què va néixer, va morir el seu avi també paleoantropòleg, Louis Leakey. Va participar per primera vegada en descobriments de fòssils el 1977, quan als cinc anys es va convertir en la persona documentada més jove que va trobar un fòssil hominoid.
Leakey va obtenir el batxillerat internacional de l'United World College of the Atlantic i una llicenciatura en ciències, geologia i biologia per la Universitat de Bristol. Es va doctorar a la University College de Londres el 2001.

### Carrera

El 1993, Leakey es va unir a la seva mare com a colíder de missions paleontològiques al nord de Kenya. El projecte d'investigació de Koobi Fora ha estat un programa important que ha permès alguns dels descobriments fòssils d'homínids més notables de les darreres dues dècades, sent el més recent el Kenyanthropus platyops.
Leakey ha promogut una iniciativa per col·locar models digitals de col·leccions de fòssils en un laboratori virtual, African Fossils, on es poden descarregar models, imprimir en 3D o tallar-los en cartró per tornar-los a muntar.

### Vida personal

El 2003, Leakey es va casar amb el príncep Emmanuel de Merode, un primatòleg belga. Porta el títol de princesa de Merode per matrimoni. La parella té dues filles:
* La princesa Seiyia de Merode; nascutda el 2004.
* La princesa Alexia de Merode; nascuda el 2006.

## Referències

* 1 2 «Anthropologist Louise Leakey Carries "Family Banner"» (en anglès). National Geographic, 05-11-2003. [Consulta: 10 octubre 2020].
* ↑ «XX Factor» (en anglès). Outside, 01-12-2003. [Consulta: 10 octubre 2020].
* ↑ «African Fossils» (en anglès). African Fossils. [Consulta: 10 octubre 2020].
* ↑ «Autodesk & Dr. Louise Leakey Share 3.3-Million-Year-Old Stone Tools with the World via 3D Printing» (en anglès). 3dprint.com, 28-05-2015. [Consulta: 10 octubre 2020].
* ↑ «Who tried to kill the man who protects the Congo gorillas?» (en anglès). Independent, 20-04-2014. [Consulta: 10 octubre 2020].

## Vegeu també

* Llista de fòssils humans

## Bibliografia

* Bowman-Kruhm, Mary. The Leakeys: A Biography (en anglès). Prometheus Books, 2009. ISBN 978-1591027614.

## Enllaços externs

* Leakey Foundation. (anglès)
* Projecte de recerca de Koobi Fora. (anglès)
* African Fossils. (anglès)
* Louise Leakey. (anglès)
# Louise Michel (desambiguació)

«Louise Michel» té aquests significats:
* Història
** Louise Michel, personatge històric, escriptora, i un dels personatges principals de la Comuna de París.
** Louise Michel: batalló 11è de la XIII Brigada Internacional integrat per una majoria de francesos i belgues.
* Cinema
** Louise Michel (Pel·lícula), una comèdia francesa
* Televisió
** Louise Michel (Telefilm), per Solveig Anspach.
No s'ha de confrondre amb Louis Michel.
# Ludwig Leinberger

Ludwig Leinberger (Nuremberg, 21 de maig de 1903 - Bad Pyrmont, 3 de març de 1943) fou un futbolista alemany de la dècada de 1920. Va morir en un hospital militar durant la Segona Guerra Mundial.
Fou 24 cops internacional amb la selecció alemanya amb la qual participà en els Jocs Olímpics d'estiu de 1928.
Pel que fa a clubs, defensà els colors de SpVgg Fürth i VfR Köln.

## Referències

* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
* ↑ Arnhold, Matthias. «Ludwig Leinberger - International Appearances». RSSSF, 15-12-2016. [Consulta: 5 gener 2017].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Ludwig Leinberger Fitxa a Fussballdaten
* ↑ Ludwig Leinberger a worldfootball.net
* ↑ Ludwig Leinberger a National-Football-Teams.com (anglès)
# Lupe Sino

Antonia Bronchalo Lopesino, més coneguda com a Lupe Sino (6 de març de 1917 – 13 de setembre de 1959) fou una actriu espanyola.

## Biografia

Antonia Bronchalo Lopesino va néixer el 6 de març de 1917 a Sayatón, un poble de la província de Guadalajara, a Espanya. Va ser la segona de nou nens (Benita, Basilia, Antonia, Claudia, Anunciación, Mari Pili, Emilio i Félix) fills d'Eugenia i Nicomedes, camperols republicans. A catorze anys, la família va anar a viure a Madrid i ella va començar treballar com a criada, però va acabar treballant en el món del cinema italià amb el director Fernando Mignoni. Va morir a Madrid d'un accident vascular cerebral el 13 de setembre de 1959.

## Carrera

Sino va treballar com a actriu de cinema, i va protagonitzar diverses pel·lícules, notablement La dama torera (1950), El marqués de Salamanca (1948), El testamento del virrey (1944), i La famosa Luz María (1942).

## Vida personal

Va conèixer Manolete, el matador al bar Chicote de Madrid, i fou la seva xicota fins a la mort d'ell per una cornada fatal en una actuació el 1947. Com que ella no agradava al seu mànager ni a la seva família, no li van permetre de veure'l abans que ell morís el 29 d'agost de 1947. Va ser fotografiada per Paco Cano al seu costat posteriorment, mentre ell jeia enshrouded.
Quan Manolete va morir, va marxar a Mèxic i es va casar amb l'advocat Manuel Rodríguez. Va tornar a Madrid després de vuit anys, i va morir dos anys més tard.

## Cultura popular

Sino és mencionada juntament amb Manolete com una icona de l'Espanya de la postguerra a la cançó De purísima y oro de Joaquín Sabina, que forma part de l'àlbum 19 Días y 500 Noches (1999). Sino va ser interpretada per Penélope Cruz en la pel·lícula de 2007 Manolete.

## Referències

* ↑ ; Mas, Fernando; Soto Viñolo, Juan «La otra crónica» (en castellà). Mundinteractivos, S.A., 21-01-2007.
* ↑ «Carmen Esteban indaga en el amor de Manolete y "la primera chica yé-yé de los 60" en 'Lupe, el Sino de Manolete'» (en castellà). , 14-02-2007.
* ↑ «Manolete iba a casarse con Lupe Sino... pero la muerte se adelantó» (en castellà). , 28-08-2017.
* ↑ García Riera, Emilio. Historia documental del cine mexicano: 1949-1950. Universidad de Guadalajara, 1992, p. 121. ISBN 9789688954287.
* ↑ Ysbert Alvarruiz, José. Mi vida artística: memorias de Pepe Ysbert, su teatro, su cine, su época. Ed. Bruguera, 1969, p. 254.
* ↑ M. Torres, Augusto. Directores españoles malditos. Huerga Y Fierro Editores, 2004, p. 229. ISBN 9788483744802.
* ↑ AFP «Còpia arxivada». , 26-08-2007 [Consulta: 27 gener 2021].
* ↑ Delgado, Ricardo. «Manolete - Myth/Legend». Arxivat de l'original el 4 març 2016. [Consulta: 28 agost 2019].
* ↑ Recio, Alejandro. «Manolete» (en castellà). El Arte Taurino. [Consulta: 28 agost 2019].
* ↑ (en castellà) , 28-08-2012.
* ↑ «De purísima y oro». joaquinsabina.net. Arxivat de l'original el 12 de febrer 2021. [Consulta: 27 gener 2021].
* ↑ , 30-08-2006.
# Lupembià

El lupembià és el nom que li han donat els arqueòlegs a una cultura prehistòrica de l'Àfrica central l'expansió de la qual sembla que es donà entre el 30000 i 12000 ae, tot i que alguns investigadors hi proposen dates molt més antigues (de fins a 300000 anys) basant-se en troballes obtingudes als rius Bessons de Zàmbia i al jaciment de Muguruk (Kenya).
La indústria lupembiana sembla correspondre a la tradició macrolítica de l'inici de l'edat de pedra tardana africana, amb grans peces bifacials d'aspecte arcaic, però també puntes lanceolades de curosa factura. S'ha proposat que l'utillatge lumpembià, generalment distribuït al cor de la conca del Congo, siga una adaptació funcional a la vida en la selva i que les peces podrien ser utensilis especialitzats en el treball intensiu de la fusta. Les peces foliàcies lanceolades més curoses podrien ser puntes de projectil.
Els jaciments arqueològics més coneguts d'aquesta cultura són Kalambo Falls i Dundo.

## Referències

* ↑ Leori-Gourhan, André. La prehistòria al món. Ediciones AKAL, 3 de juliol de 2002, p. 531-546. ISBN 9788446012030.